Liar (drama)

Liar: Two Sides, One Truth ialah sebuah siri drama televisyen Malaysia 2023 arahan bersama Jason Chong, Imri Nasution dan Lim Siu Min dengan skrip oleh Mayang Al-Mohdar, Chi-Ren Choong, Nik Naemah Nik Mahir, Amar Amir dan Honey Ahmad. Dibintangi oleh Tiz Zaqyah dan Tony Eusoff bersama-sama dengan barisan pelakon ensembel, ia diadaptasi dari siri drama TV United Kingdom 2017 bertajuk sama terbitan Two Brothers Pictures untuk ITV dan Sundance TV. Siri ini diterbitkan sebagai sebahagian daripada jenama Astro Originals dan memulakan tayangan perdana di Astro GO bermula 25 Mac 2023 dan di Astro Ria bermula 3 April 2023 menggantikan Projek: High Council.

Sinopsis
Lara Sulaiman, seorang guru yang bijak dan berdedikasi, cuba untuk memulakan fasa baharu dalam hidupnya setelah bercerai dengan suaminya dan keluar janji temu dengan seorang pakar bedah, Aiman Yusuf yang telah kematian isterinya. Namun, mereka berdua mempunyai cerita berbeza daripada pengalaman temu janji mereka setelah bertemu. Lara menuduh Aiman merogolnya, manakala Aiman menegaskan bahawa dia membantu Lara yang dalam keadaan tidak sihat untuk pulang dengan selamat.

Pelakon

Utama
 Tiz Zaqyah sebagai Lara Sulaiman
 Tony Eusoff sebagai sebagai Dr. Aiman Yusuf

Pembantu
 Ezzaty Abdullah sebagai Kat Sulaiman
 Jalaluddin Hassan sebagai Sulaiman Ibrahim
 Wan Raja sebagai Fariz Jamil
 Nadiya Nisaa sebagai Detektif Nissa Suffian
 Atilia Haron sebagai Inspektor Rita Samsuddin
 Nazrief Nazri sebagai Taufiq Radzlan
 Haridhass Selvaraju sebagai Detektif Kumar Varatharaju
 Naz Rahman sebagai Firdaus Harith
 Nas-T sebagai Leftenan Eddie Hassan
 Aniq Suhair sebagai Noah Aiman
 Farah Ahmad sebagai Jehan Razali
 Joyce Harn sebagai Winnie
 Charles Roberts sebagai Koperal Jeya Kumar
 Yuyun Hikmah sebagai Sofia
 Nawal Sarah sebagai Yaya
 Aidan Razeen sebagai Jo
 Raja Azmi sebagai Rowena Abdul Aziz

Episod

Penerbitan 
Liar ialah terbitan bersama Astro Shaw dan Double Vision dengan kerjasama All3Media International. Ia diadaptasi dari siri drama TV United Kingdom 2017 bertajuk sama terbitan Two Brothers Pictures dan disiarkan di ITV dan Sundance TV. Malaysia ialah negara keenam yang memperoleh hak untuk penerbitan semula drama ini selepas Itali, Sepanyol, Jerman, Perancis dan Turki. Untuk versi Malaysia, ia diberikan sedikit pengubahsuaian untuk mengikut acuan adat dan budaya tempatan.

Siaran
Liar memulakan tayangan perdana di Astro GO bermula 25 Mac 2023 setiap Sabtu, manakala di Astro Ria, tayangan perdananya bermula pada 3 April 2023 setiap Isnin.

Anugerah dan pencalonan

Rujukan

Drama Melayu 2023
Rancangan Astro Ria